als_Latn dik_Latn tur_Latn
Në fillim të këtij muaji, Microsoft prezantoi tri pajisje të reja të linjës Windows Phone: telefonin me parametra mesatarë, Lumia 630, dhe homologon e tij me rrjetin 4G; ‘telefonin selfie’ Lumia 735 dhe pajisjen Lumia 830.
Microsoft njoftoi se Lumia 735 me rrjetin 4G, i njohur si ‘telefoni selfie’ i kompanisë, për shkak të veçorive që ofron tek kamera ballore, do të dalë në shitje më 2 tetor. Ai do të jetë telefoni i parë që do të vijë me përditësimin Windows Phone 8.1 dhe i fundit me sistemin Lumia Denim. Ky telefon do të ofrojë gjithashtu mbështetje për asistentin virtual Cortana.
Disa nga veçoritë kryesore të telefonit Lumia 735 janë:
- Ekrani 7 inç HD me rezolucion 1280×720 pikselë OLED, me teknologjinë ClearBlack dhe xhamin mbrojtës Gorilla Glass 3
- Procesorin Qualcomm Snapdragon 400 me katër bërthama me shpejtësi 1.2GHz
- 1GB RAM
- 8GB hapësirë të brendshme, e cila mund të zgjerohet nëpërmjet kartës microSD deri në 128GB.
- Kamera të pasme 6.7 megapikselë me optikët ZEISS dhe blic LED; mund të regjistrojë video me rezolucion 1080 pikselë me shpejtësi 30 pamje për sekondë.
- Kamera ballore 5 megapikselë; e cila mund të regjistrojë video me rezolucion 1080 pikselë
- Lidhje 4G LTE
- NFC dhe Bluetooth 4.0
- Bateri me kapacitet 2220mAh
- Përmasat: 134.7 x 68.5 x 8.9 mm; Peshon: 134.3 gramë
Microsoft nuk e ka bërë të ditur akoma çmimin e këtij telefoni, por disa dyqane me pakicë kanë nisur porositjet dhe e ofrojnë atë për 220 paundë.
(Herë të lexuara: 230)
als_Latn als_Latn als_Latn als_Latn als_Latn zsm_Latn als_Latn als_Latn als_Latn als_Latn als_Latn als_Latn nno_Latn als_Latn als_Latn